《游五泄书呈完夫节推》
宋代·丁宝臣

莫厌幽寻路险辛，细思容易是山神。
能收地巧藏深处，不惜天奇示俗人。
古有少陵吟未到，今无摩诘画难真。
海边见说天童好，祗待君诗判待伦。

作者简介：丁宝臣（1010～1067）北宋官员，诗人。北字元珍，晋陵（今江苏省常州市）双桂坊人。景祐元年（一○三四）进士。历官太子中允剡县知县、太常博士诸暨知县，除弊兴利，越人称为循吏，官至秘阁校理、同知太常礼院。英宗每论人物必称之。尤与欧阳修友善。 [1] 《丁君墓志铭》今录诗八首。与兄丁宗臣俱以文知名，时号二丁。